Hukumat qarori bilan O‘zbekiston elektr stansiyalari va tarmoqlarini texnik ekspluatatsiya qilish qoidalari tasdiqlandi. Foto: Kun.uz Qoidalarga muvofiq, qurilishi tugallangan IES, GES, QES, ShES va boshqa elektr ishlab chiqaruvchi stansiyalar ekspluatatsiyaga qabul qilinishi kerak. Ekspluatatsiyadan oldin quyidagilar amalga oshiriladi: uskunalar individual sinovlari, asosiy va yordamchi uskunalar sinov tarzida ishga tushirilishi bilan tugaydigan energobloklar uchun alohida tuzilmalar funksional sinovlari; uskunalar kompleks sinab ko‘rilishi. Energetika obektlarida ishlashga maxsus ma’lumotga ega va tayyorgarlikdan o‘tgan shaxslarga ruxsat beriladi. Tezkor va tezkor-ta’mirlash xodimlari kamida 3 oyda bir marta avariyaga qarshi nazorat mashg‘ulotlarini o‘tishlari shart. Qoidalarda energetika obektlari ekspluatatsiyasini tashkil etish ustidan texnik va texnologik nazorat qilish, texnik xizmat ko‘rsatish va modernizatsiya qilish tartibi belgilangan.